Det ble i slutten av 2000-årene bestemt at E6 i forbindelse med Biri–Otta-prosjektet skulle flyttes til Teigkamptunnelen på andre siden av Lågen. Selfors var positiv til dette, selv om det ville få negative konsekvenser for Sinclair. I 2011 tok han initiativet til å bygge et «Sinclair 2», et serviceanlegg med kafeteria ved det nye E6-krysset. Kjøkkenet og overnatting skulle fortsatt være i vertshuset. Disse planene ble aldri gjennomført.